જોકે, તાજેતરમાં વૈજ્ઞાનિકોએ આવા દાવાઓને પાયાવિહોણા ગણાવીને ફગાવી દીધા છે. તેમનું માનવું છે કે, અહીં બનતી અસામાન્ય ઘટનાઓ પાછળ બીજું કોઈ નહીં, પરંતુ સમુદ્રમાં ઊઠતાં રાક્ષસી મોજાંઓ જવાબદાર છે. યુનિવર્સિટી ઓફ સાઉધમ્પટનના સમુદ્રવિજ્ઞાની સિમોન બોક્સાલના મત મુજબ, બર્મ્યુડા ટ્રાયેન્ગલમાં દક્ષિણથી ઉત્તર દિશામાં ઊઠતાં સમુદ્રી તોફાનો જ્યારે ભેગાં થાય ત્યારે તે એક ખૂબ જ શક્તિશાળી અને ઉગ્ર મોજાંનું સ્વરૃપ ધારણ કરે છે. આ સમુદ્રી મોજાં ૧૦૦ ફૂટ ઊંચાં હોય છે. તેમના માર્ગમાં આવતાં શક્તિશાળી જહાજોને પણ તહસનહસ કરી નાંખે છે. અત્યાર સુધી આવી જે પણ ઘટનાઓ બની તેની પાછળ રાક્ષસી મોજાં જ જવાબદાર છે.